laion/Wikipedia-Exotic huggingface dataset:
גביע אפריקה לאומות 2021

גביע אפריקה לאומות 2021 הוא טורניר הכדורגל ה-33 של גביע אפריקה לאומות. הטורניר נערך בחודשים ינואר–פברואר 2022. בתחילה, הטורניר היה אמור להתקיים בקיץ 2021, אולם בעקבות מזג האוויר החם באותה תקופה, החליטו בקונפדרציית הכדורגל של אפריקה להקדים את הטורניר לינואר 2021. ביוני 2020 הוחלט לדחות את הטורניר בשנה בעקבות מגפת הקורונה. הטורניר התקיים בקמרון, לאחר שקמרון הייתה אמורה לארח את הטורניר של 2019, אולם בנובמבר 2018 הוחלט לחפש מארחת חלופית בשל החששות, כי קמרון לא תוכל להספיק ולהשלים את האצטדיונים והתשתיות הדרושות לאירוח הטורניר לצד בעיות ביטחוניות. לאור זאת, האירוח של קמרון נדחה לתחרות של שנת 2021. חוף השנהב, המארחת המקורית של התחרות תארח את התחרות הבאה בשנת 2023. פורמט התחרות היה כמו התחרות הקודמת. 24 הנבחרות חולקו ל-6 בתים של 4 נבחרות, כאשר הנבחרות בכל בית שיחקו האחת נגד השנייה פעם אחת. בתום שלב הבתים, שתי הראשונות בכל בית עלו לשמינית הגמר ואליהן הצטרפו 4 הנבחרות הטובות מהמקום השלישי. מכאן ואילך שיחקו הנבחרות בשיטת "נוק אאוט". ערך מורחב – מוקדמות גביע אפריקה לאומות 2021 24 הנבחרות חולקו ל-4 דרגים כאשר בכל דרג 6 נבחרות. הנבחרת המארחת ומחזיקת התואר שובצה אוטומטית בדרג 1, שאר הקבוצות שובצו בדרגים השונים לפי דירוג פיפ"א מה־12 באוגוסט. ב־17 באוגוסט 2021 נערכה ההגרלה בה נקבע כי בכל בית הוגרלה נבחרת אחת מכל דרג. המשחקים שוחקו באצטדיון אולמבה, יאונדה, מלבד המשחק הלפני אחרון שישוחק באצטדיון באפוסם, באפוסם. המשחקים שוחקו באצטדיון באפוסם, באפוסם, מלבד המשחק הלפני אחרון שישוחק באצטדיון אמאדו-אאידז'ו, יאונדה. המשחקים שוחקו באצטדיון אמאדו-אאידז'ו, יאונדה, מלבד המשחק הלפני אחרון שישוחק באצטדיון רומדה אדז'יאה, גארואה. המשחקים שוחקו באצטדיון רומדה אדז'יאה, גארואה, מלבד המשחק האחרון שישוחק באצטדיון אמאדו-אאידז'ו, יאונדה. המשחקים שוחקו במרכז הספורט של ז'אפומה, דואלה, מלבד המשחק הלפני אחרון שישוחק באצטדיון לימבה, לימבה. המשחקים שוחקו באצטדיון לימבה, לימבה, מלבד המשחק הלפני אחרון שישוחק במרכז הספורט של ז'אפומה, דואלה. בשלב שמינית הגמר ("16 האחרונות") יצטרפו לשני המקומות הראשונים בכל בית גם ארבע הנבחרות שיסיימו במקום השלישי עם המאזן הטוב ביותר, והן ישחקו נגד מנצחות בתים א', ב', ג' ו-ד'. שיבוץ העולות מהמקום השלישי נגד מנצחות הבתים א'-ד' ייקבע לאחר סיום שלב הבתים לפי אחת האפשרויות שבטבלה, בהתאם לארבעת המקומות השלישיים הטובים ביותר: בירוק - הצירוף שהתקבל שמונה שערים קמרון ונסן אבובקאר חמישה שערים קמרון קרל טוקו אקמבי שלושה שערים מאלי איברהימה קונה מלאווי גבדינאו מאנגו מרוקו סופיאן בופאל סנגל סאדיו מאנה שני שערים גבון ג'ים אלווינה גמביה אבלי ג'אלו גמביה מוסא בארו חוף השנהב ניקולא פפה מצרים מוחמד סלאח קומורו אחמד מוגני תוניסיה והבי ח'זרי מרוקו אשרף חכימי שער אחד 56 שחקנים שונים שער עצמי מרוקו נאיף אכרד (Nayef Aguerd; نايف أكرد) - נגד גבון בורקינה פאסו אדאמה גירה (Adama Guira) - נגד גבון קמרון אנדרה אוננה - נגד בורקינה פאסו ערך מורחב – אסון אצטדיון אולמבה בזמן משחק בשלב שמינית הגמר בין קמרון לקומורו, נוצר לחץ בכניסה לאצטדיון. שמונה אוהדים ביניהם ילד נמחצו למוות. אחרים נפצעו. גביע אפריקה לאומות מדיה וקבצים בנושא גביע אפריקה לאומות 2021 בוויקישיתוף מערכת וואלה! ספורט‏, מספר ההרוגים בקמרון עלה ל-8: "היו צרחות, אנשים נפלו אחד על השני", באתר וואלה, 25 בינואר 2022
ג'ייקוב לופלנד

ג'ייקוב סת' לופלנד (באנגלית: Jacob Seth Lofland; נולד ב-30 ביולי 1996) הוא שחקן אמריקאי, הידוע בעיקר בזכות תפקידו כנקבון בסרט "הסיפור של מאד" ובתפקידיו כאריס בסרטים "הרץ במבוך: מבחני הכווייה" ו"הרץ במבוך: תרופת המוות". לופלנד נולד בעיירה בריגסוויל, ארקנסו, בנם של בילי ודברה לופלנד. כשלופלנד לא משחק הוא נהנה לדוג, לשוט, לצוד ולרכוב על אופני עפר, אותם החל בגיל שש. בשנת 2012 הוא החל את הקריירה הקולנועית שלו כששיחק את נקבון בסרט ההתבגרות "הסיפור של מאד" שביים וכתב ג'ף ניקולס, עם מתיו מקונוהיי וריס וית'רספון. הבמאי רצה למצוא שחקן צעיר מקומי לתפקיד 'נקבון' ומודעות לתפקיד פורסמו בעיתונים אזוריים. כאשר נתקלה באחת מהן אמו, היא זיהתה מיד כי בנה מתאים לדרישות ולתיאור הדמות שאותה חיפש ניקולס לסרטו. לופלנד שלח בקשה, ונקרא למבחן בד אצל סוכן הליהוק בליטל רוק, ארקנסו. פחות משלושה שבועות לאחר שאמו ראתה את מודעת הליהוק הפתוחה בעיתון, טס לופלנד לאוסטין לאודישן אצל הבמאי ג'ף ניקולס והמפיקה שרה גרין. הוא לוהק לתפקיד ותוך חודש מצא את עצמו על סט הצילומי עם צוות השחקנים וצוות ההפקה. בשנת 2014 שיחק בסרט "תאונות קטנות" שהוקרן בבכורה בפסטיבל סאנדנס 2014. בשנת 2014 הוא לוהק לדמותו של רנדל קרואו לעונה החמישית של הסדרה "צדק פרטי" ברשת FX Networks. בשנת 2015 הוא שיחק בתפקיד אריס בסרט הפעולה "הרץ במבוך: מבחני הכווייה" המבוסס על הספר מבחני הכווייה, השני בסדרת הרץ במבוך. בהמשך השנה, שיחק לופלנד במיני-סדרה ההיסטורית "עליית טקסס" של ערוץ ההיסטוריה, ועוקבת אחר ההמהפכה הטקסנית והקמתה של סוכנות אכיפת החוק טקסס ריינג'רס. בשנת 2016 שיחק בסרט המלחמה ההיסטורי של גארי רוס "מדינת ג'ונס החופשית" אודות מלחמת האזרחים האמריקנית, שוב לצדו של מתיו מקונוהיי. בשנים 2017-2019 שיחק בתפקיד חוזר בשתי עונותיה של סדרת הדרמה התקופתית "הבן" ברשת הטלוויזיה AMC. לופלנד גילם את אלי מק'קולו הצעיר, כאשר את הדמות הבוגרת גילם השחקן פירס ברוסנן. בשנת 2018, לופלנד חזר לשחק את אריס בסרט ההמשך "הרץ במבוך: תרופת המוות". בשנת 2021 שיחק את הדמות של סנוגס בסרט הספורט "12 יתומים חזקים", המבוסס באופן רופף על ספרו של ג'ים דנט. בהמשך שיחק בסרט האימה הטלוויזיוני "A House on the Bayou", שהוקרן בבכורה ב-19 בנובמבר 2021. בשנת 2024 החל לשחק בסדרת הדרמה "Landman" של פרמאונט+ בתור קופר נוריס, בנו של בילי בוב תורנטון. ג'ייקוב לופלנד, ברשת החברתית אקס (טוויטר) ג'ייקוב לופלנד, במסד הנתונים הקולנועיים IMDb (באנגלית) ג'ייקוב לופלנד, באתר AllMovie (באנגלית) ג'ייקוב לופלנד, באתר Rotten Tomatoes (באנגלית) ג'ייקוב לופלנד, במסד הנתונים הקולנועיים KinoPoisk (ברוסית) "Arkansas star in Mud comes to Russellville theater". thv11.com. 26 באפריל 2013. אורכב מ-המקור ב-28 באפריל 2013. {{cite web}}: (עזרה) "Jacob Lofland Subtitlebox". subtitlebox.org. "Sundance Film Festifal - Little Accidents". sundance.org. אורכב מ-המקור ב-2014-02-14. Glover, Jeremy (14 בנובמבר 2013). "Jacob Lofland is On His Way". Arkansas Times. {{cite web}}: (עזרה) "'Mud' Actor Joins 'Maze Runner' Sequel (Exclusive)". hollywoodreporter.com. 1 באוקטובר 2014. {{cite web}}: (עזרה) "2014 Spirit Awards: '12 Years A Slave', 'All Is Lost', 'Frances Ha', 'Inside Llewyn Davis' & 'Nebraska' Nab Best Feature Noms". Deadline.com. 26 בנובמבר 2013. נבדק ב-28 בנובמבר 2013. {{cite web}}: (עזרה) "Jeff Nichols, 'Mud' cast win Independent Spirit Altman Award". Arktimes.com. 27 בנובמבר 2013. נבדק ב-28 בנובמבר 2013. {{cite web}}: (עזרה)
הארי ריצ'רדסון

הארי ריצ'רדסון (באנגלית: Harry Richardson; נולד ב-13 במרץ 1993) הוא שחקן אוסטרלי. הוא ידוע בעיקר מהופעותיו בתפקיד דרייק קארן בסדרה "פולדארק", ובתפקיד פרנק גרשם בסדרה "דוקטור ת'ורן". ריצ'רדסון נולד בסידני שבאוסטרליה. בגיל שנתיים עבר עם משפחתו ללונדון. בגיל 12 חזר לאוסטרליה ולמד בבית ספר תיכון בסידני. שם גילה את אהבתו למשחק. אחר כך בגיל 18 חזר לממלכה המאוחדת. הוא למד קורס קצר באקדמיה המלכותית לאמנות הדרמה שבלונדון. ב-2012 נרשם לבית הספר למשחק "האקדמיה לאמנויות הבמה של אוסטרליה המערבית" (WAAPA) בפרת'. ב-2014 סיים את לימודיו ב-WAAPA, ולמד אצל איוואנה צ'ובוק במלבורן. הופעת הבכורה של ריצ'רדסון בקולנוע הייתה בסרט "Looking for Grace" בתפקיד ג'יימי. כשביקר בני משפחה בלונדון נבחן עבור התפקיד של פרנק גרשם בסדרה "דוקטור ת'ורן", בבוקר שלפני הטיסה שלו חזרה לאוסטרליה. אחר כך כיכב ריצ'רדסון בסדרה "פולדארק" בתפקיד דרייק קארן. ב-2017 הופיע בתפקיד קטן בסרט "דנקרק". ב-2019 כיכב ריצ'רדסון בסדרת הטלוויזיה האוסטרלית "Total Control" בתפקיד ג'ונתן קוסגרוב, יועץ לסנטור אירווינג. בשנת 2022 החל לשחק בסדרת הדרמה התקופתית "העידן המוזהב" מבית היוצר של ג'וליאן פלוז לרשת HBO. הארי ריצ'רדסון, במסד הנתונים הקולנועיים IMDb (באנגלית) הארי ריצ'רדסון באתר Hamilton Hodell Anvia, Bernadette (2018-07-17). "Poldark's Harry Richardson Is One Of Australia's Brightest Up-And-Coming Stars". GQ (באנגלית). נבדק ב-2020-04-27. "Harry Richardson". Trollope Society (באנגלית בריטית). נבדק ב-2020-04-26. "Will Aidan Turner have competition from new Poldark hunks Harry Richardson and Tom York in series 3?". Radio Times (באנגלית). נבדק ב-2020-04-27. "Meet Your New Aussie Crush". PAPER (באנגלית). 2018-10-12. נבדק ב-2020-04-27. "Rage against the machine". www.adelaidenow.com.au (באנגלית). 2019-10-12. נבדק ב-2020-04-27. "Harry Richardson | Hamilton Hodell". www.hamiltonhodell.co.uk. נבדק ב-2020-04-26. "The Resistible Rise of Arturo Ui | Stage Whispers". www.stagewhispers.com.au. נבדק ב-2020-04-26. Film, Misadventures In Wa (2014-05-07). "Perth Theatre Reviews: Festen - WAAPA (7 May 2014)". Perth Theatre Reviews. נבדק ב-2020-04-26. Film, Misadventures In Wa (2014-08-28). "Perth Theatre Reviews: Great Expectations - WAAPA (27 August 2014)". Perth Theatre Reviews. נבדק ב-2020-04-26. "BBC Radio 4 - Drama, Snake". BBC (באנגלית בריטית). נבדק ב-2020-04-26.
ברוס בראון

ברוס בראון הבן (באנגלית: .Bruce Brown Jr; נולד ב-15 באוגוסט 1996) הוא כדורסלן אמריקאי, המשחק בקבוצת טורונטו ראפטורס מליגת ה-NBA, בעמדות הקלע והסמול פורוורד. בראון נולד בבוסטון שבמסצ'וסטס, וגדל בעיר וייקפילד הסמוכה. בגיל 16 עבר ללמוד ב"אקדמיית ורמונט" אשר בדרום המדינה. בין השנים 2016–2018 למד בראון באוניברסיטת מיאמי, ושיחק בקבוצת הכדורסל שלה. בעונת 2017/2018 קלע 11.4 נקודות בממוצע למשחק, והוביל את שחקני קבוצתו בממוצעי ריבאונדים (7.1) ואסיסטים (4.0) למשחק. בשל פציעה בכף רגלו השמאלית, שותף באותה עונה ב-19 משחקים בלבד. בדראפט ה-NBA‏ 2018 נבחר בראון על ידי דטרויט פיסטונס, בבחירה ה-42. בעונת הרוקי שלו קלע 4.3 נקודות בממוצע למשחק בלבד, אולם פתח במרבית משחקי הקבוצה הודות לתרומתו ההגנתית. בעונת 2019/2020 המשיך לשמש כקלע הפותח של דטרויט, ושיפר את תפוקתו לממוצעים של 8.9 נקודות, 4.7 ריבאונדים ו-4.0 אסיסטים למשחק. ב-2 בנובמבר 2019 קלע שיא קריירה של 22 נקודות, בניצחון הפיסטונס מול ברוקלין נטס. לקראת עונת 2020/2021 הועבר לברוקלין נטס, במסגרת טרייד משולש בו הייתה מעורבת גם לוס אנג'לס קליפרס. בקיץ 2022 חתם בראון על חוזה בדנוור נאגטס, עמה סיים את העונה הסדירה במקום הראשון בליגה ואף זכה עם הקבוצה באליפות בפעם הראשונה בתולדותיה. ביולי 2023 הצטרף כשחקן חופשי לאינדיאנה פייסרס בחוזה לשנתיים. ב-17 בינואר 2024 הועבר בטרייד שכלל עוד 2 שחקנים נוספים ושלוש בחירות סיבוב ראשון אל טורונטו ראפטורס תמורת פסקל סיאקם שעשה את הדרך ההפוכה אל האינדיאנה פייסרס. מדיה וקבצים בנושא ברוס בראון בוויקישיתוף ברוס בראון, ברשת החברתית אקס (טוויטר) ברוס בראון, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN בן כהן, The Wall Street Journal, ‏"לא דימיינתי שזה יקרה לי": הוא שחקן כדורסל בינוני אבל מרוויח משכורת עתק, באתר גלובס, 31 באוגוסט 2023 ביוגרפיה של בראון, באתר קבוצת אוניברסיטת מאמי הסטטיסטיקות של בראון בליגת המכללות, באתר sports-reference.com רשימת הנבחרים בדראפט 2018, באתר basketball-reference.com סיכום המשחק בין דטרויט לברוקלין, באתר ESPN,‏ 3 בנובמבר 2019 ברוקלין מצרפת את בראון, שאמט ופרי, באתר הקבוצה, 19 בנובמבר 2020
ולטר ויבר

וַלְטֶר וִיבֶּר (גרמנית: Walther Wever) היה גנרל-לויטננט, ששירת כראש מטה הלופטוואפה הראשון של הורמאכט בין הקמת הזרוע האווירית למותו בהתרסקות מטוס בשנת 1936 מעל דרזדן, גרמניה הנאצית. היה מבין האחראים לגיוס מחדש של הצבא הגרמני מאז עליית הנאצים לשלטון והיה גם מהתומכים המוקדמים של שימוש בהפצצה אסטרטגית כאמצעי מלחמה. עם זאת, ויבר התנגד להפצצות מורליות שמיועדות לפגוע באוכלוסייה אזרחית ובכך לשתק אומה, כפי שהציג אותן הטקטיקן האיטלקי ג'וליו דואה. ולטר ויבר נולד ב-11 בנובמבר 1887 בוילהלמסורט (כיום פולין), בנו של ארנולד ויבר. לאחר שסיים את לימודי הגימנסיה בסטגליץ, למד בבית הספר לקצונה בשווידניצה משנת 1905 ואילך. בסוף שנת 1914, במהלך מלחמת העולם הראשונה, גויס ויבר לשירות בבריגדת חיל הרגלים ה-21 של צבא הקיסרות הגרמנית בחזית המזרחית של המלחמה נגד האימפריה הרוסית. משנת 1915 ואילך היו לו תפקידים ניהוליים זוטרים במטה הכללי ובאביב 1917 הוא הוצב במנהל המבצעים של המטה הצבאי העליון תחת הפיקוח פילדמרשל פאול פון הינדנבורג. לאחר מלחמת העולם הראשונה הוא נשאר ברייכסווהר (צבא רפובליקת ויימאר) ושירת בסגל הכללי של קבוצת קומפקומדו ה-1 בברלין; לאחר מכן, באוקטובר 1921 הועלה למפקד הסגל הכללי של הדיוויזיה ה-7 במינכן. בין השנים 1924–1927 כיהן כראש הסגל של הדיוויזיה במינכן. בשנת 1932, לאחר קריירה ממושכת בחיל הרגלים, ויבר הפך לראש מחלקת הכשרת הצבא במשרד הביטחון, עת תקופת נשיאותו של הינדנבורג. החל מ-11 בספטמבר 1933 ואילך, הוא שימש כראש מחלקת ההכשרה של משרד התעופה. עם תחילת פקודת הגיוס במרץ 1935 שונה שם תפקידו לראש המטה הכללי של הלופטוואפה. ב-3 ביוני 1936, ויבר טס לדרזדן לקרוא מאמר באוניברסיטת המלחמה האווירית. בעודו שם קיבל הודעה על מותו של גיבור מלחמה גרמני והוא שב מיד לברלין. מטוסו התרסק בטיסת החזרה וויבר נהרג. לאחר מותו נערכה לכבודו הלוויה צבאית. לויבר היו שני בנים ששניהם שירתו בתור קצינים בלופטוואפה במהלך המלחמה, גינטר ויבר (1920-2004) וולטר ויבר (1923-1945), אשר נהרג במהלך מלחמת העולם השנייה מספר חודשים לפני כניעת גרמניה הנאצית. עוד לפני היציאה למלחמת העולם השנייה, הבין ויבר שהסכסוך המזוין הבא יהיה טקטי כמו גם אסטרטגי. בהקפדה על חזונו, ויבר כיוון את התעשייה האווירית הגרמנית לפתח את מה שהוא ראה כנכס היקר ביותר במלחמה הבאה: מפציץ כבד בעל ארבעה מנועים. המפציץ שויבר חזה היה מסוגל לשאת מטען של כ-3,300 קילוגרם ולירות למרחק של לפחות 1,240 מייל. בפיתוח הרעיון לכלי טיס שכזה, היה לויבר רק מתחרה מרכזי אחד: ברית המועצות; לפי ויבר, על מנת להכניס את המלחמה לתוך התעשייה הרוסית, שנקברה עמוק מאחורי הרי האורל, נדרשה גרמניה למטוס המסוגל לפגוע באותן תעשיות בהפצצה כבדה שעלולה לשבש את זרימת המטוסים, הטנקים, המשאיות, חלקי הארטילריה וכלי המלחמה האחרים ובכך לפגוע בתעשיית המלחמה. הייתה זאת אחת מההגדרות הראשונות להפצצה אסטרטגית. במהלך מלחמת האזרחים הספרדית הכוחות הגרמנים שתמכו בלאומנים היו אחראים על הפצצת גרניקה בצפון המדינה. ההפצצה במקור נועדה לפגוע בגשרים, מפעלי תעשייה ומרכזי פיקוד של כוחות אויב אך בפועל גרמה להשמדת האוכלוסייה האזרחית. תושבי העיר נכנעו לנוכח ההשמדה ואובדן הרצון להילחם אך במונחים הצבאיים של המטרה הראשונית הייתה ההפצצה לכישלון. רק מאוחר יותר אימץ הפיקוד העליון של הוורמאכט את ההפצצה של מטרות אזרחיות בתור דוקטרינה צבאית אשר שומשה במסגרת מלחמת העולם השנייה. לופטוואפה (ורמאכט) הפצצה אסטרטגית פאול פון הינדנבורג מדיה וקבצים בנושא ולטר ויבר בוויקישיתוף The Ural bomber Concept: Wever’s Dream ולטר ויבר, באתר זכר המלחמה
Laugh Now Cry Later

Laugh Now Cry Later הוא סינגל שהוקלט על ידי הראפר הקנדי דרייק, בשיתוף הראפר האמריקאי ליל דורק. השיר יצא לאור ב-14 באוגוסט 2020, על ידי חברות התקליטים ריפבליק רקורדס ו-OVO סאונד, במקור כסינגל המוביל מתוך אלבום האולפן השישי של דרייק, Certified Lover Boy, אך לא נכלל בו בסופו של דבר. השיר הגיע בשיאו למקום השני במצעד הבילבורד הוט 100, ולראשון במצעד הקנדה הוט 100. ב-12 באוגוסט 2020 פרסם דרייק קליפ של עצמו ושל אדם אחר שרכב על אופנועי ים בלילה ברשתות החברתיות. הפוסט לווה בכיתוב "TMRW MIDNIGHT 🤍". עם צאתו, התברר כי הווידאו קליפ של השיר טומן בחובו שיתוף פעולה עתידי בין דרייק לחברת הביגוד האמריקאית נייקי. ג'רמי ד. לארסון מפיצ'פורק שיבח את המסירה של דרייק, וכינה את השיר "אחד משירי דרייק הקלים והברוחניים ביותר שיצאו מזה זמן". בנוסף, הוא תיאר את נוכחותו כ"קרירה ופשוטה ללא מאמץ", וטען כי "ליל דורק מופיע כמקביל מושלם". מגזין Complex חשב שהשיר היה "אווירה, אך אינו להיט ברור" וגם לא "שיר פופ עם מספר השמעות רב ברדיו או הקלטת מועדונים שמכה חזק". לדברי צ'ארלס הולמס במגזין רולינג סטון, השיר "נשמע כמו דרייק בהשתתפות דרייק", והסביר שהשיר הוא "התגלמות של מה שקורה כשאתה מקיף את דרייק האמיתי עם חדר של מלא דרייקים בעבר". הווידאו קליפ הרשמי של השיר פורסם בסמוך לצאת הסינגל עצמו, ובוים על ידי דייב מאיירס. הקליפ צולם במטה של חברת נייקי שבביברטון, אורגון, ובכך ספג ביקורת על פרסום החברה ונראותו כפרסומת. הקליפ מציג בעיקר תצלומים של דרייק עוסק בפעילויות ספורטיביות שונות: אגרוף מתחת למים (כהתייחסות למוחמד עלי), ריצה על הליכון ויציאה למסע קניות בחנות נייקי סגורה, וכן את דורק ודרייק רוכבים על אופנועי ים. הקליפ כולל גם מספר הופעות אורח של ספורטאים, ביניהם קווין דוראנט, אודל בקהאם ג'וניור (אנ') ומרשון לינץ' (אנ'). מידע על הסינגל "Laugh Now Cry Later" באתר מיוזיק בריינז מילות השיר "Laugh Now Cry Later" באתר Genius סרטון השיר "Laugh Now Cry Later" באתר יוטיוב מידע על השיר "Laugh Now Cry Later" באתר iTunes מידע על השיר "Laugh Now Cry Later" באתר ספוטיפיי דרייק, ליל דורק, קרדו, ג'י ריי, יאנג אקסקלוסיב, רוגט צ'הייד קרדו, ג'י ריי, יאנג אקסקלוסיב, צ'הייד Jenkins, Craig (14 באוגוסט 2020). "Somehow, Somewhere Drake Is Still One of Us". Vulture. נבדק ב-16 באוגוסט 2020. {{cite web}}: (עזרה) Moorwood, Victoria (13 באוגוסט 2020). "Drake teases new music with jet ski promo clip — watch here". Revolt. נבדק ב-16 באוגוסט 2020. {{cite web}}: (עזרה) "TMRW MIDNIGHT 🤍". נבדק ב-16 באוגוסט 2020 – via Instagram. {{cite web}}: (עזרה) Gorsler, Fabian (14 באוגוסט 2020). "Drake's Star-Studded "Laugh Now Cry Later" Visuals Appear to Tease a Nike Collab". Highsnobiety. נבדק ב-16 באוגוסט 2020. {{cite web}}: (עזרה) Larson, Jeremy D. (14 באוגוסט 2020). "Drake: "Laugh Now, Cry Later" [ft. Lil Durk]". Pitchfork. נבדק ב-16 באוגוסט 2020. {{cite web}}: (עזרה) Skelton, Eric; McKinney, Jessica; Ritchie, Matthew (14 באוגוסט 2020). "6 Takeaways From Drake and Lil Durk's New Song "Laugh Now Cry Later"". Complex. נבדק ב-16 באוגוסט 2020. {{cite web}}: (עזרה) Holmes, Charles (14 באוגוסט 2020). "These Days, Even Drake Sounds Like Drake Featuring Drake". Rolling Stone. נבדק ב-16 באוגוסט 2020. {{cite web}}: (עזרה) Schube, Sam (14 באוגוסט 2020). "Drake's "Laugh Now Cry Later" Video Is Extremely Our Vibe". GQ. נבדק ב-16 באוגוסט 2020. {{cite web}}: (עזרה) Gold & Platinum, RIAA (באנגלית אמריקאית)
מבצע המאמץ הפעיל

מבצע המאמץ הפעיל (באנגלית: Operation Active Endeavour) הוא מבצע של נאט"ו בים התיכון אשר מאז פברואר 2006 השתתפה בו רוסיה. המטרה העיקרית של המבצע היא למנוע הברחת חומרים שיכולים לשמש מחבלים (כולל חומרי נפץ ונשק להשמדה המונית). בנוסף נועד המבצע להבטיח את בטיחות מעברם של משאבי האנרגיה דרך הים התיכון. בשנת 2006 תכננה נאט"ו להרחיב את מנדט הפעולות גם לים השחור. המבצע החל ב-26 באוקטובר 2001, בעקבות פיגועי הטרור בארצות הברית. המבצע היה הפעם הראשונה בה הופעל סעיף 5 לאמנה הצפון-אטלנטית משנת 1949, הקובע מתן סיוע קולקטיבי למדינת נאט"ו שהותקפה. המבצע כלל אוניות שטח, מטוסי סיור ימיים, צוללות וסירות מהירות. בשיתוף פעולה זה נעשה מעקב תצפית אחר ספינות חשודות ובדיקתן. במקרה של סירוב לחיפוש, מידע אודות הספינה החשודה מועבר לנמל היעד, מכיוון שנאט"ו אינה רשאית לעצור ספינות. בסוף שנת 2005 נבחנו כ-59 אלף אוניות ונערך חיפוש על סיפונן של 80 אוניות. ב-5 בפברואר 2006, שייטת של ספינות רוסיות מצי הים השחור של הפדרציה הרוסית שטו בים התיכון כדי להשתתף במבצע. רוסיה ונאט"ו מאמינים שהמבצע הימי מציין את תחילתו של שלב חדש של שיתוף פעולה צבאי בין הצדדים. המבצע בוטל ב-9 באוקטובר 2016 ובמקומו הושק מבצע "Sea Guardian" (אנ'), שאינו קשור ליישום סעיף 5 להגנה קולקטיבית. מדיה וקבצים בנושא מבצע המאמץ הפעיל בוויקישיתוף האתר הרשמי של מבצע מאמץ פעיל אתר הפיקוד הדרומי של נאט"ו למבצע דיווח על כל פעילות חשודה בים התיכון למרכז המשלוחים של נאט"ו (NSC) ניתוח מצב. ההשפעה המתמשכת של המבצעים על השינוי של נאט"ו, באתר נאט"ו (בעברית) "Operation Active Endeavour" (באנגלית). Allied Maritime Command.
גבעות טרכייט

גבעות טרכייט (באנגלית: Trachyte Hills) הם רכס הרים קטן, בדרום פרובינציית קולומביה הבריטית שבקנדה. שיא גובהו של הרכס 1,603 מטרים מעל פני הים. הגבעות מתנשאות לגובה של 300 מטרים מעל סביבתן. הגבעות מבותרות מאד. הרכס ממוקם ממערב לפארק הפרובינציאלי ארוסטון; מצפון לגבעות קורנוול ולפארק הפרובינציאלי גבעות קורנוול. שמן של הגבעות אומץ רשמית ב-6 באוקטובר 1936. הגבעות נקראות על שם סלעי הטרכיט הגעשיים המרכיבים אותם. הגבעות מרוחקות מאתרי תיירות ומכבישים ראשיים, וניתן לחצות אותם ברכבי 4x4, שיוצאים מחוות לצד הגבעות. • Brian Wikeem, Sandra Wikeem, The Grasslands of British Columbia, Grasslands Conservation Council of British Columbia, P 136 גבעות טרכייט באתר השמות הגאוגרפיים הרשמי של ממשלת קולומביה הבריטית גבעות טרכייט באתר "אנציקלופדיית ההרים הקנדית" גבעות טרכייט באתר summitsearch מפת אזור גבעות טרכייט המרחק מגבעות טרכייט לאתרים אחרים בקולומביה הבריטית גבעות טרכייט באתר mindat מזג אוויר נוכחי עדכני בגבעות טרכייט תחזית מזג אוויר עדכנית ארוכת טווח עבור גבעות טרכייט סטטיסטיקות מזג אוויר עבור גבעות טרכייט מידע היסטורי על גבעות טרכייט מידע גאוגרפי על רכס הגבעות לפי מקור אחר, וכן לפי מקור נוסף שיא גובהו של הרכס 1,450 מטרים מעל פני הים לפי מקור אחר שיא גובהו של הרכס 1,597 מטרים מעל פני הים מיקום רכס הגבעות
פטר טורדאי

פטר טורדאי (בהונגרית: Tordai Péter; נולד ב-7 בינואר 1948 בנירג'האזה) הוא סוחר יהודי-הונגרי. בין השנים 1999–2003 היה נשיא התאחדות הקהילות היהודיות בהונגריה. פטר טורדאי נולד במשפחה יהודית ניאולוגית. סבו השתייך לקהילה האורתודוקסית. הוא נולד כבן הבכור והילד הראשון במשפחה. שם משפחת אביו, שנולד הכפר נירבוגדאני כ-16 ק"מ מנירג'האזה, היה טישלר שאביו שינה לטורדאי בשנת 1947. כמה מקרובי משפחתו גורשו ואף נרצחו באושוויץ במהלך השואה. אביו יחד עם שני אחיו מגויס לשירות העבודה (עבודות כפייה ליהודים עבור הצבא ההונגרי) וכך ניצלו הוא ואחיו מהגירוש לאושוויץ, בעוד אח נוסף גורש ונרצח באושוויץ עם חמישה משבעת ילדיו. כמה מקרוביו עלו לישראל. אחד מדודיו, פטר, עלה בשנת 1938 לישראל ונלחם נפל במלחמת העצמאות. על שמו הוא נקרא פטר. לאחר לימודיו בבית הספר היסודי סיים בית ספר מקצועי בתחום המכונאות החשמלית ואחר כך המשיך את לימודיו במכללה לתעשיית המזון בבודפשט. הוא החל להתייחס ברצינות רבה יותר ליהדותו משנות השישים והתוודע גם לבית המדרש לרבנים בבודפשט בניהולו של הרב יוז'ף שייבר. בשנת 1973 נשא את אשתו לאישה בבית הכנסת הגדול של בודפשט ברחוב דוהני. לאחר שסיים את לימודיו במכללה וזכה בתואר אקדמי הפך לעוזר הוראה, מרצה אך בסופו של דבר החליט לעזוב את האקדמיה, והחל לעסוק במסחר. כיום טורדאי מכהן בתפקיד נשיא בית הכנסת בדרך פרנקל לאו. בין השנים 1999–2003 היה נשיא MAZSIHISZ (התאחדות הקהילות היהודיות בהונגריה). טורדאי היה הנשיא האחרון של BZSH (הקהילה היהודית של בודפשט), אך ב-29 באוקטובר 2014, בשל הטענה לניהול בלתי תקין נגדו, האספה הכללית של BZSH הביע בו אי אמון וביטל את מינויו לתפקיד הנשיא. להורי אשתו היה עסק לממכר ירקות. הם נהרגו בתאונת דרכים בטרם נשא את אשתו לאישה. הוא נכנס לעסק והפך ל"עצמאי" (MASZEK שפירושו בהונגרית בראשי תיבות: "סקטור פרטי") שהיה מעמד די נדיר בהונגריה הקומוניסטית. בשנת 1975 נולדה בתו הבכורה אסתר ובשנת 1979 בתו אגי. המגזין "שבת" (Szombat) ריאיון עם פטר טורדאי בחירות למוסדות היהודיים MAZSIHISZ (התאחדות הקהילות היהודיות בהונגריה) ו-BZSH (הקהילה היהודית של בודפשט)
ספיידרמן: זמנים גדולים

זמנים גדולים (באנגלית: Big Time) היא קשת סיפור, שפורסמה בחוברות הקומיקס ספיידרמן ביקום מארוול על ידי חברת מארוול קומיקס. הסיפור נמשך כתשע חוברות בין נובמבר 2010 למרץ 2011 בחוברות The Amazing Spider-Man #648–656 בכתיבתו של דן סלוט ובאיורם של הומברטו ראמוס, מרקוס מרטין וסטפנו קאסלי. עלילת הסיפור ממשיכה את הנרטיב הספרותי שהוצג ב-102 הגליונות הרצופים של סיפור "עוד יום אחד" והיא הראשונה שמהווה שינוי פרסומי בסדרת החוברות של ספיידרמן מאז תחילתו. תדירות הפרסום ירדה משלוש חוברות חודשיות לשתי חוברות, אך אורכה של חוברת הורחב מ-22 עמודים ל-30. נעשה שימוש באורך זה כדי להוסיף סיפורים צדדיים, ולעיתים גם להאריך את העלילה הראשית. במקביל עם הסיפור שהחל בהרצה עם חוברות The Amazing Spider-Man, חברת מארוול החלה בפרסומם של כותרים חדשים - אוסבורן, קרנג' וכרך שני לספיידר-גירל - אשר נחשבים לחלק מהסיפור של "זמנים גדולים". סיפור זה נחשב לרב-מכר, כשכל תשע החוברות שלו אזלו לחלוטין ממלאי חברה ההפצה "Diamond" ויצאו להדפסה שנייה. פיטר פארקר מתחיל עבודה חדשה במעבדות הורייזון בהמלצתה של מרלה ג'יימסון, אשתו השנייה של ג'יי ג'ונה ג'יימסון. פיל יוריק נוטל את זהותו של הובגובלין אחרי שהוא הורג את דניאל קינגסלי. ספיידרמן מנסה לסכל שוד של ההובגובלין החדש, אך אינו מצליח להתגבר על גלי הדף ההרסניים והמסחררים שבוקעים מהצחוק המטורף שלו. פארקר משתמש בעבודתו החדשה במעבדות הורייזון כדי ליצור חליפה חדשה שמשתמשת בהרמוניקות כדי למנוע את השפעות הצחוק המטורף. הוא והחתולה השחורה מסתננים לתוך בניין שבבעלותו של הקינגפין כדי לגנוב מתכת נסיונית. בסיפורים הצדדיים של חוברות The Amazing Spider-Man #649-651, אלסטייר סמית' מבריח את מאק גרגן מהכלא ונותן לו חליפת עקרב חדשה. אירועים אלה מובילים לסיפור "נקמת קוטלי העכביש". אלסטייר סמית' משתיל שתלים קיברנטיים בכל אלה שנוטרים טינה לג'יי ג'ונה ג'יימסון ובכך יוצר את צבא קוטלי העכביש. כולם - כולל מאק גרגן - ניחנים ביכולת חוש העכביש בדומה לזו של ספיידרמן, מה שמקשה להתקיף אותם ומאפשר לאלסטייר סמית' לתקשר עמם באופן טלפתי. סמיית' שם למטרה את משפחתו וחבריו של ג'יימסון כדי שזה האחרון ירגיש את כאבו לאחר שאיבד את אביו. האוונג'רס החדשים עוזרים לספיידרמן להילחם במספר רב של איומים, אך ספיידרמן נאלץ לבנות פצצה שתנטרל את חוש העכביש בקוטלי העכביש ותעזור להביס אותם. מאק גרגן מונע מספיידרמן לברוח אחרי שהוא שותל את הפצצה, והוא נאלץ להפעיל אותה כאשר הוא עדיין נמצא ברדיוס ההשפעה שלה ומאבד את חוש העכביש שלו. אחרי שצבא קוטלי העכביש שלו מנוטרל, אלסטייר סמית' מנסה בעצמו להרוג את ג'יימסון, אך מרלה ג'יימסון קופצת מבעוד מועד כדי להציל את חיי בעלה ונהרגת. הלווייה נערכת עבור מרלה ג'יימסון. פארקר חולם חלום סיוט שבו הוא רואה את כל אלה שנהרגו בחייו (גוון סטייסי, בן ריילי, איזיקיאל סימס, פרדריק פוסוול, בנט ברנט, קפטן ג'ורג סטייסי ושרלמיין מחוברות "ספיידרמן נגד וולברין"). כאשר הוא מתעורר, הוא נודר נדר להיות ספיידרמן טוב יותר ואומר שכל עוד הוא נמצא בחיים אף אחד לא ימות. בהמשך הוא מתמודד מול נבל חדש חסר רגשות ובעל נטייה להרוג בשם "טבח" (Massacre). ללא חוש העכביש שלו, ספיידרמן נורה בידי אקדח של טבח ונאלץ לבנות חליפת שריון כדי להילחם בו. הוא מצליח להביס אותו ומתעמת עם ג'יימסון, שרוצה להעניק את עונש המוות לסמיית' בעוון מות אשתו מרלה ולטבח בעוון כל האנשים שהרג. זמנים גדולים בפרויקט פאנדום של מארוול קומיקס Amazing Spider-Man Burns Up The Sales Charts!, Graphic Policy, May 9, 2011 The Amazing Spider-Man #648-651 The Amazing Spider-Man #652-654